ഞങ്ങളെ സഹായിക്കൂ, താലിബാന് വരുന്നു കുട്ടികളെ മുള്ളുവേലിക്കപ്പുറത്തേക്ക് എറിഞ്ഞ് സ്ത്രീകള്, ഹൃദയഭേദകമായ കാഴ്ച അഫ്ഗാന് കാല്കീഴിലാക്കിയ താലിബാന് ഭീകരരില് നിന്നും ഓടിയൊളിക്കാനുള്ള തന്ത്രപ്പാടിലാണ് ജനങ്ങള്. ഭീകരരുടെ തോക്കിന് മുനയില് നിന്ന് പെടുമരണം ഏറ്റുവാങ്ങാതിരിക്കാന് അഫ്ഗാന് ജനത കാട്ടിക്കൂട്ടുന്ന ഹൃദയഭേദകമായ കാഴ്ചകള് നാം കണ്ടതാണ്. കാബൂള് വിമാനത്താവളത്തെതിലടക്കം എത്ര എത്ര കാഴ്ചകള്. അത്തരമൊരു ഹൃദയഭേദകമായ കാഴ്ചയാണ് കാബൂളില് നിന്നും റിപ്പോര്ട്ട് ചെയ്യുന്നത്. ഞങ്ങളെ സഹായിക്കൂ, താലിബാന് വരുന്നു എന്ന് നിസ്സഹായതയോടെ അലറി കരഞ്ഞുകൊണ്ട് കൈക്കുഞ്ഞുങ്ങളെ മുള്ളുവേലിക്കപ്പുറത്തേക്ക് എറിഞ്ഞുകൊടുക്കുന്ന സ്ത്രീകള്. ചില കുരുന്നുകള് മുള്ളുവേലിയില് കുടുങ്ങുന്നു. വിമാനത്താവളത്തില് വച്ച് അമേരിക്കയുടെയും ബ്രിട്ടന്റെയും സൈനികരോടാണ് ജനങ്ങള് രക്ഷിക്കാനായി കേണപേക്ഷിക്കുന്നത്. സൈന്യത്തോട് അകത്തേക്ക് പ്രവേശിപ്പിക്കാന് അപേക്ഷിക്കുന്നതും ദൃശ്യങ്ങളില് കാണാം. കാബൂളില് നിന്ന് മൂവര് സംഘം തിരിച്ചെത്തി സാധാരണക്കാരല്ല ഇവര് താലിബാനെ ഭയന്ന് കൈക്കുഞ്ഞുങ്ങളെ മുള്ളുവേലിക്കപ്പുറത്തേക്ക് എറിഞ്ഞ് കൊടുക്കുന്ന കാഴ്ച തങ്ങളുടെ ഹൃദയം തകര്ക്കുന്നുവെന്ന് ബ്രീട്ടിഷ് സൈനികര് പറഞ്ഞതായും മാധ്യമങ്ങള് റിപ്പോര്ട്ട് ചെയ്യുന്നുണ്ട്. അതേസമയം രാജ്യംവിടുന്ന അഫ്ഗാന് പൗരന്മാര്ക്കു വേണ്ടി ബ്രിട്ടന്, കാനഡ, ജര്മനി തുടങ്ങിയ രാജ്യങ്ങള് അതിര്ത്തി തുറന്നിട്ടുണ്ട്. എന്നാല് ഓസ്ട്രേലിയ അഫ്ഗാന് പൗരന്മാരോട് പ്രതികൂല നിലപാടാണ് സ്വീകരിക്കുന്നത്. ഇരുപതിനായിരത്തോളം അഫ്ഗാനികള്ക്ക് അഭയം നല്കുമെന്ന് ബ്രിട്ടണ് അറിയിച്ചിട്ടുണ്ട്. നേരത്തെ കാബൂള് വിമാനത്താവളത്തില് നിന്നും ടേക്ക് ഓഫ് ചെയ്യുന്ന വിമാനത്തിന്റെ ടയറില് തൂങ്ങി രക്ഷപ്പെടാന് ശ്രമിച്ച രണ്ട് പേര് ആകാശത്ത് നിന്ന് താഴേക്ക് പതിച്ച് ദാരുണമായി മരണപ്പെടുന്ന ദൃശ്യങ്ങളും പുറത്തുവന്നിരുന്നു. രണ്ടും കല്പ്പിച്ച് താലിബാന് ഒരുമ്ബെട്ടിറങ്ങുമ്ബോള് അഫ്ഗാന് ജനങ്ങള് ഇനിയും ഭയക്കണം, കരുതിയിരിക്കണം.